वडा नम्बर ५, ८, १०, ११, १२ र १७ लाई समेट्ने गरी वृहत् खानेपानी योजना पनि आगामी ५ वर्षमा सम्पन्न हुनेछ । त्यसै गरी वडा नम्बर १२ को ऐरीघाटमा आर्यघाट निर्माण हुने छ भने वडा नम्बर २, १२ र १९ मा पानी शुद्धिकरण संयन्त्र निर्माण गर्ने योजना एडीबीले बनाएको छ । वडा नम्बर ८ तिलाचौरमा रहेको २० बिघा सरकारी जग्गामा डम्पिङसाइट बनाइने छ । डम्पिङसाइट निर्माणका लागि केही दिनमै डिभिजन कार्यालयले सर्भेको काम सुरु गर्ने बताइएको छ ।
